**Հ Ա Յ Տ Ա Ր Ա Ր ՈՒ Թ Յ ՈՒ Ն**

**ՔԱՂԱՔԱՇԻՆՈՒԹՅԱՆ, ՏԵԽՆԻԿԱԿԱՆ ԵՎ ՀՐԴԵՀԱՅԻՆ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ԻՐԱԶԵԿՄԱՆ, ԽՈՐՀՐԴԱՏՎՈՒԹՅԱՆ ԵՎ ՀԱՆՐՈՒԹՅԱՆ ՀԵՏ ՏԱՐՎՈՂ ԱՇԽԱՏԱՆՔՆԵՐԻ ԲԱԺՆԻ ՓՈՐՁԱԳԵՏԻ ԿՈՂՄԻՑ ԿԱՆՈՆԱԴՐԱԿԱՆ ԽՆԴԻՐՆԵՐԻՑ ԲԽՈՂ ԿՈՆԿՐԵՏ ԳՈՐԾԱՌՈՒՅԹԻ ԻՐԱԿԱՆԱՑՄԱՆ ԱՇԽԱՏԱՆՔՆԵՐԻ**

[**Ծրագրով նախատեսված աշխատանքների համառոտ նկարագիրը.**](http://utfsib.am/site/uploads/files/2023-հայտարարություններ/CRAGIR_IRAZEKMAN%20PORCAGET.docx)

* Տեսչական մարմնի ղեկավարի, ղեկավարի տեղակալների, մասնագիտական ստորաբաժանումների կողմից Տեսչական մարմնի գործունեության ոլորտներին առնչվող և հասարակական հետաքրքրություն ներկայացնող թեմաների վերաբերյալ մամուլի ասուլիսների, հարցազրույցների, ճեպազրույցների, աշխատանքային գործուղումների տեսանկարահանման և լուսանկարահանման աշխատանքների իրականացում.
* ՏՄ վերահսկողությունը և ընթացիկ գործունեությունը լուսաբանող տեսահոլովակների, գրաֆիկաների (motion graphics), նկարների պատրաստման, մշակման աշխատանքների իրականացում.
* Միջոցառումների վերաբերյալ թեմատիկ ֆոտոշարքերի պատրաստման, լուսանկարների ծրագրային մշակման աշխատանքերի իրականացում.
* Տեսչական մարմնի գործունեության պատշաճ լուսաբանման կազմակերպման նպատակով Տեսչական մարմնի ստորաբաժանումներից հավաքագրված անհրաժեշտ տեղեկությունների և նյութերի, ստացված տվյալների հիման վրա հաշվետու ամփոփիչ տեսահոլովակների, ինֆոգրաֆիկաների պատրաստման աշխատանքների իրականացում.
* Վերլուծական, վիճակագրական և այլ նյութերի համակարգված արխիվի ստեղծման, տեխնիկական հնարավորությունների առկայության դեպքում` տեսանյութերի պատրաստման, տեղեկագրերի թողարկման աշխատանքների իրականացում.
* Քաղաքացիների դիմումների, բողոքների, թեժ գծերի վերաբերյալ ամփոփիչ հոլովակների և ինֆոգրաֆիկաների պատրաստման աշխատանքների իրականացում.
* Տեսչական մարմնի կայքէջի, յութուբյան ալիքի տեղեկատվական սպասարկման աշխատանքների իրականացում.
* Տեսչական մարմնի ղեկավարի հանձնարարականների, բաժնի պետի առաջադրանքների և այլ ցուցումների կատարում:

**Փորձագետ նախատեսվում է ներգրավել՝ պայմանագիր կնքելու օրվանից մեկ տարի ժամկետով։**

**Փորձագետին ներկայացվող պահանջները՝**

* բարձրագույն կրթություն,
* Հանրային ծառայության առնվազն երկու տարվա ստաժ կամ երեք տարվա մասնագիտական աշխատանքային ստաժ կամ հասարակության իրազեկման կամ հասարակության հետ կապերի կամ մամուլի հետ կապերի բնագավառում երեք տարվա աշխատանքային ստաժ:

**Փորձագետի պարտականությունները`**

Բարեխղճորեն կատարել պայմանագրով ստանձնած աշխատանքները, պահպանել տեսչական մարմնի ներքին կարգապահական կանոնները, աշխատանքային կարգապահությունը, աշխատանքի պաշտպանության և անվտանգության ապահովման միջոցները, իրականացնել աշխատանքային օրենսդրությամբ, «Հանրային ծառայության մասին» օրենքով և պայմանագրով իրեն վերապահված պարտականությունները:

**Ընտրություն կատարելու եղանակը` դիմում ներկայացրած քաղաքացիների փաստաթղթերի ուսումնասիրություն:**

**Փաստաթղթերի ներկայացման վերջնաժամկետն է` 2023 թվականի օգոստոսի 23-ը:**

Չի թույլատրվում պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարգապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում:

Դիմող ՀՀ քաղաքացիները Հայաստանի Հանրապետության քաղաքաշինության, տեխնիկական և հրդեհային անվտանգության տեսչական մարմին /հասցե՝ ք. Երևան, Միկոյան 109/8/ պետք է ներկայացնեն հետևյալ փաստաթղթերը`

* գրավոր դիմում (ձևը լրացվում է փաստաթղթերը ներկայացնելիս կամ ձևանմուշը ներբեռնել կայքից).
* անձնագրի և հանրային ծառայության համարանիշը հավաստող փաստաթղթերի պատճենները,
* կրթությունը հավաստող պետական նմուշի փաստաթղթի (փաստաթղթերի) պատճենը (պատճենները),
* աշխատանքային գործունեությունը հավաստող փաստաթղթի (փաստաթղթերի),
* արական սեռի անձինք նաև զինվորական գրքույկի կամ դրան փոխարինող ժամանակավոր զորակոչային տեղամասին կցագրման վկայականի պատճենը՝ բնօրինակի հետ միասին, կամ համապատասխան տեղեկանք,
* մեկ լուսանկար 3x4 սմ չափսի,
* համառոտ CV:

ՀՀ քաղաքացին փաստաթղթերը հանձնում է անձամբ՝ ներկայացնելով անձնագիր:

**Փաստաթղթերն ընդունվում են ամեն օր՝ ժամը 9:30-ից մինչև 12:30:**

Լրացուցիչ տեղեկություններ ստանալու համար կարող եք դիմել Քաղաքաշինության, տեխնիկական և հրդեհային անվտանգության տեսչական մարմին /ք. Երևան, Միկոյան 109/8, հեռ. 060 86 66 66: